da en en da en da en da en da da en da en en nb nb da en da da en da en da en en en da en da en da en da da en en da da en en da en da en da en en nb
31-01-2015 - Messen Forever2Wheels trak ca. 5.000 besøgende
Han gjorde det igen - Carsten Bøttern fra Fredericia fik endnu engang sat en stor og flot Messe op, hvor der var ca. 5.000 besøgende på denne ene dag.
Der var, som altid et væld af rygmærker, nye og ældre 2-hjulere - både motorcykler og knallerter.
Fritz Hald fra Egå havde 3 af sine flotte PUCH-motorcykler med - og der var stor interesse for dem.
Udover de 2-hjulede PUCH'er, så havde vi også to PUCH Triletter med. Som det ses på billedet, så var det jo rigtig godt, når der nu var to trætte 'drenge', som trængte til at sidde ned.
Jørgen og Morten trængte lige til et lille hvil...
Triletten til venstre er LEJ's fra 1983 - den til højre er fra 1970'erne og blev stillet til rådighed af Mogens fra Pjedsted.
Stor og flot PUCH-udstilling med 17 PUCH-knallerter, som blev sat op af Mogens fra Bevtoft. Sammen med Gerhard og Bjarne fra Haderslev.
Ib Hansen, som indsendte artiklen om PUCH MS50'er projekterne.
På PUCH-standen fik vi besøg af en del medlemmer i PuchKlub.dk - DEJLIGT.
Vi kan desværre ikke nævne alle her, men blandt andet var Tage fra Skjern, Ib Hansen fra Hesselager og Per Olesen fra Tjele.
Ib Hansen indsendte tidligere på året en artikel om hans projekter med PUCH MS50'erne - den kan du læse her...
Per Olesen vandt jo en flot jakke, da vi var på tur med drengene fra Haslev på Sjælland i 2014.
Det var Bjarne fra PuchParts.dk, der havde sponseret en jakke til udlodning på turen.
Jakken er RIGTIG FLOT i ægte læder. Syningerne er perfekte og i det hele taget er det en jakke for PUCH-entusiaster.
Vi tog nogle billeder af Per og hans nye jakke, som vi gerne vil dele med Jer - se her...
Mon ikke der bliver 'run på' hos www.puchparts.dk for, at få fingre i sådan en jakke?
Og - så var der lige denne flot ombyggede PUCH Maxi "Te Beast", som Rasmus og Mogens fra Bevtoft kalder den.
Den er sat til salg - hvis nogen har lyst til at få fingre i "Dyret".
Mange tak til ALLE, der var med på PUCH-standen og TAK for det store stykke arbejde, som blev udført!
Vi glæder os helt sikkert til næste gang. Selv om det er 'hårdt' sådan en dag eller to, hvor der jo også stilles op og gøres klar - så ER det en dejlig oplevelse, at være sammen med 'drengene'!